Blankanigra akcipitraglo

La Blankanigra akcipitraglo aŭ Blankanigra nizaglo, Nisaetus alboniger (iam traktata kiel SpizaetusHelbig AJ, Kocum A, Seibold I & Braun MJ (2005) A multi-gene phylogeny of aquiline eagles (Aves: Accipitriformes) reveals extensive paraphyly at the genus level. Molecular phylogenetics and evolution 35(1):147-164 PDF ) estas rabobirdo. Kiel ĉiuj agloj, ĝi estas en la familio de Akcipitredoj.

Ili reproduktiĝas en la Malajzia Duoninsulo, Singapuro, Sumatro, Borneo. Ĝi estas birdo de malferma arbaro, kvankam la insulaj formoj preferas pli altajn arbodensecojn. Ili konstruas nestojn el bastonetoj en arbo; la ino demetas ununuran ovon.

Ĝi estas mezgranda rabobirdo ĉirkaŭ 51–58 cm longa. Plenkreskulo havas dikan blankan bendon en supra kaj suba vosto, estas tutnigra supre, kaj blanka sube kun nigre punkteca brusto, kaj horizontala strieco en ventro. Tie videblas klare kontrasto inter ambaŭ koloroj kio nomigas la specion. La beko estas nigra kaj la irisoj flavaj. Ĝi havas elstaran kreston (nigran) kiel aliaj krestagloj. La kruroj estas flavecaj kun nigraj longegaj ungoj. Junulo estas malhelbruna supre, kaj havas helbrunajn kapon kaj subajn partojn.

La komuna nomo en la angla Blyth's Hawk-Eagle kaj simile en aliaj lingvoj rememoras al Edward Blyth (1810–1873), angla zoologo kaj Curator (respondeculo) de la Muzeo de la Azia Societo de Bengalo. La komuna nomo en Esperanto respegulas la signifon de la latina scienca nomo kie alboniger estas kunmetaĵo de du radikoj kiuj signifas respektive “blanka” kaj “nigra”.

 Referencoj 

 Eksteraj ligiloj 
 BirdLife Species Factsheet 

Kategorio:Agloj
Kategorio:Akcipitredoj
Kategorio:Akcipitroformaj
Kategorio:Birdoj de Azio